(غوربندی، ۱۳۹۸: ۱۱۰)

په (نګاهی تازه به معناشناسی) کې لولو: « اصطلاح (تضاد معنايی) را برای معانی متقابل بکار می بریم و واژه هایي که در تقابل معنایی با یکدیګر قرار میګیرند (متضاد) یکدیګر می نامیم» (پالمر، ۱۳۶۶: ۱۳۶)

په هر صورت د متضادو لغتونو ډله په ژبه کې د ځانګړي ارزښت لرونکي وییونه دي، چې د مانا په څرګندولو او مفهوم رسولو کې خاص ځای لري، مثلاً موږ ډېری وخت د متضادو لغتونو په وسیله متضادې پدیدې پېژنو؛ مثلاً احمد لوړ دی؛ خو همدا لوړوالی د (ټیټ) په ويي هم څرګندولی شو، که ووایو چې احمد ټیټ نه دی، مانا دا چې د (ټيټ) د ویي مانا نقض شوه او دا یې څرګنده کړه چې احمد هغه څوک دی، چې ټيټ نه دی او یا هم د ټیټ په مقابل کې واقع مفهوم لري